Κυβέρνηση Αλέξη Τσίπρα Ιανουαρίου 2015

Η κυβέρνηση Αλέξη Τσίπρα του Ιανουαρίου 2015 (Ιανουάριος - Αύγουστος 2015) ήταν κυβέρνηση της Ελλάδας που προέκυψε μετά τη νίκη του κόμματος του ΣΥΡΙΖΑ στις εκλογές της 25ης Ιανουαρίου του 2015. Η κυβέρνηση σχηματίστηκε με τη συνεργασία του κόμματος των Ανεξαρτήτων Ελλήνων (συνεργασία που έγινε εφικτή την επομένη των εκλογών) και η οποία της έδωσε την άνετη κοινοβουλευτική πλειοψηφία των 162 εδρών. Ο κύριος σκοπός της κυβέρνησης, όπως διατυπώθηκε και κατά την προεκλογική περίοδο αλλά και μετά την ανάληψη της εξουσίας, ήταν η συνολική διαπραγμάτευση των όρων και των ποσών που είχαν συμφωνηθεί με τους δανειστές της χώρας, προς όφελος των πιο αδύνατων οικονομικά τάξεων. Συγκεκριμένα, ο Αλέξης Τσίπρας, την ημέρα που κέρδισε τις εκλογές δήλωσε ότι «Η ετυμηγορία του ελληνικού λαού ακυρώνει τη λιτότητα, η ετυμηγορία του ελληνικού λαού ακυρώνει με έναν τρόπο αδιαμφισβήτητο τα μνημόνια της καταστροφής» αλλά πως αυτό θα γίνει «χωρίς ρήξη με τους εταίρους αλλά και χωρίς συνέχιση της υποτέλειας», αλλά και ότι «η τρόικα τελείωσε, τα μνημόνια τελείωσαν».Στην ανάγνωση των προγραμματικών δηλώσεων, στις 8 Φεβρουαρίου, ο Τσίπρας είπε μεταξύ άλλων ότι «η Ελλάδα θέλει να εξυπηρετήσει το χρέος της. Εάν το ίδιο επιθυμούν και οι εταίροι μας, καλούνται να προσέλθουν στο τραπέζι του διαλόγου, να αποφασίσουμε από κοινού τον τρόπο και τις τεχνικές που θα το καταστήσουν βιώσιμο. Η διαδικασία της συνολικής αναδιαπραγμάτευσης του χρέους οδήγησε στα άκρα τις δυο πλευρές των συνομιλητών. Η κυβέρνηση προκήρυξε τον Ιούλιο δημοψήφισμα για να αποφασίσει ο λαός το μέλλον των διαπραγματεύσεων. Τελικά, υπαναχώρησε από τις θέσεις της και στις 13 Αυγούστου η Βουλή υπερψήφισε το τρίτο μνημόνιο. Αποδυναμωμένη από τις διαρροές διαφωνούντων βουλευτών της, αλλά και θέλοντας μετά από αυτές τις εξελίξεις να ανανεώσει την εμπιστοσύνη του ελληνικού λαού στο έργο της, η κυβέρνηση προκήρυξε και κέρδισε τις βουλευτικές εκλογές του Σεπτεμβρίου του 2015.

 Η πρώτη κυβέρνηση Τσίπρα προχώρησε στην κατάργηση του "εισιτηρίου" των πέντε ευρώ στις δομές του ΕΣΥ όπως και στη δωρεάν μετακίνηση των ανέργων στα ΜΜΜ. Οι σχολικοί φύλακες που είχαν τεθεί σε διαθεσιμότητα επαναπροσλαμβάνονται και επανασυστήνεται η Δημοτική Αστυνομία και η ΕΡΤ. Στις 27 Ιανουαρίου 2015 -αμέσως μετά τον διορισμό της, ο Πρωθυπουργός, προχώρησε σε αλλαγές στη δομή και στην ονομασία αρκετών υπουργείων. Συγκεκριμένα, συστάθηκε το Υπουργείο Εσωτερικών και Διοικητικής Ανασυγκρότησης το οποίο συγκροτήθηκε από την συγχώνευση των πρώην Υπουργείων Εσωτερικών, Διοικητικής Μεταρρύθμισης και Ηλεκτρονικής Διακυβέρνησης, Δημοσίας Τάξης και Προστασίας του Πολίτη, και Μακεδονίας - Θράκης. Επίσης, συστάθηκε το Υπουργείο Οικονομίας, Υποδομών, Ναυτιλίας και Τουρισμού από την συγχώνευση των πρώην Υπουργείων Ανάπτυξης και Ανταγωνιστικότητας, Ναυτιλίας και Αιγαίου, Τουρισμού, και Υποδομών, Μεταφορών και Δικτύων. Ακόμα συστάθηκε το Υπουργείο Παραγωγικής Ανασυγκρότησης, Περιβάλλοντος και Ενέργειας από την συγχώνευση των πρώην Υπουργείων Περιβάλλοντος, Ενέργειας και Κλιματικής Αλλαγής, Αγροτικής Ανάπτυξης και Τροφίμων, και της Γενικής Γραμματείας Βιομηχανίας του Υπουργείου Ανάπτυξης και Ανταγωνιστικότητας. Το επίσης νέο Υπουργείο Πολιτισμού, Παιδείας και Θρησκευμάτων συστάθηκε από την συγχώνευση των πρώην Υπουργείων Παιδείας και Θρησκευμάτων και Πολιτισμού και Αθλητισμού.Το πρώην Υπουργείο Εργασίας, Κοινωνικής Ασφάλισης και Πρόνοιας μετονομάστηκε αρχικά σε Υπουργείο Εργασίας και Κοινωνικής Αλληλεγγύης, και κατόπιν στις 21 Μαρτίου 2015 σε Υπουργείο Εργασίας, Κοινωνικής Ασφάλισης και Κοινωνικής Αλληλεγγύης (ΦΕΚ Α' 29/2015). Το ίδιο συνέβη και με το Υπουργείο Υγείας, το οποίο αρχικά ονομάστηκε Υπουργείο Υγείας και Κοινωνικών Ασφαλίσεων με τη μεταφορά σε αυτό της Γενικής Γραμματείας Κοινωνικών Ασφαλίσεων, για να επιστρέψει στην αρχική του ονομασία, ήτοι Υπουργείο Υγείας στις 21 Μαρτίου 2015. Πρωθυπουργός - (Πρόεδρος της Κυβέρνησης) : Αλέξης Τσίπρας Αντιπρόεδρος της Κυβέρνησης : Γιάννης ΔραγασάκηςΥπουργείο Εσωτερικών και Διοικητικής Ανασυγκρότησης Υπουργός Εσωτερικών και Διοικητικής Ανασυγκρότησης : Νίκος Βούτσης Αναπληρωτής Υπουργός Διοικητικής Μεταρρύθμισης : Γιώργος Κατρούγκαλος- αντικαταστάθηκε στις 18 Ιουλίου 2015 από τον Χριστόφορο ΒερναρδάκηΑναπληρωτής Υπουργός Προστασίας του Πολίτη : Γιάννης Πανούσης Αναπληρωτής Υπουργός Μεταναστευτικής Πολιτικής : Τασία Χριστοδουλοπούλου Υφυπουργός Μακεδονίας - Θράκης : Μαρία Κόλλια-Τσαρουχά - (ΑΝΕΛ) Υφυπουργός Εσωτερικών και Διοικητικής Ανασυγκρότησης : Παύλος Πολάκης (από 18 Ιουλίου 2015) Υπουργείο Οικονομίας, Υποδομών, Ναυτιλίας και Τουρισμού Υπουργός Οικονομίας, Υποδομών, Ναυτιλίας και Τουρισμού : Γιώργος Σταθάκης Αναπληρωτής Υπουργός Μεταφορών, Υποδομών και Δικτύων : Χρήστος Σπίρτζης Αναπληρωτής Υπουργός Ναυτιλίας :Θοδωρής Δρίτσας Αναπληρωτής Υπουργός Τουρισμού : Έλενα Κουντουρά - (ΑΝΕΛ) Υπουργείο Εθνικής Άμυνας Υπουργός Εθνικής Άμυνας : Πάνος Καμμένος - (ΑΝΕΛ) Αναπληρωτής Υπουργός Εθνικής Άμυνας: Κώστας Ήσυχος- αντικαταστάθηκε στις 18 Ιουλίου 2015 από τον Δημήτρη ΒίτσαΥφυπουργός Εθνικής Άμυνας : Νίκος Τόσκας Υπουργείο Πολιτισμού, Παιδείας και Θρησκευμάτων Υπουργός Πολιτισμού, Παιδείας και Θρησκευμάτων : Αριστείδης Μπαλτάς Αναπληρωτής Υπουργός Πολιτισμού : Νίκος Γ. Ξυδάκης Αναπληρωτής Υπουργός Παιδείας : Αναστάσιος Κουράκης Αναπληρωτής Υπουργός Έρευνας και Καινοτομίας : Κώστας Φωτάκης Υφυπουργός Αθλητισμού: Σταύρος Κοντονής Υπουργείο Παραγωγικής Ανασυγκρότησης, Περιβάλλοντος και Ενέργειας Υπουργός Παραγωγικής Ανασυγκρότησης, Περιβάλλοντος και Ενέργειας : Παναγιώτης Λαφαζάνης- αντικαταστάθηκε στις 18 Ιουλίου 2015 από τον Παναγιώτη ΣκουρλέτηΑναπληρωτής Υπουργός Περιβάλλοντος : Γιάννης Τσιρώνης Αναπληρωτής Υπουργός Αγροτικής Ανάπτυξης : Ευάγγελος Αποστόλου Υφυπουργός Αγροτικής Ανάπτυξης : Παναγιώτης Σγουρίδης - (ΑΝΕΛ) Υπουργείο Δικαιοσύνης, Διαφάνειας και Ανθρωπίνων Δικαιωμάτων Υπουργός Δικαιοσύνης, Διαφάνειας και Ανθρωπίνων Δικαιωμάτων : Νίκος Παρασκευόπουλος Υφυπουργός Δικαιοσύνης, Διαφάνειας και Ανθρωπίνων Δικαιωμάτων : Δημήτριος Παπαγγελόπουλος (από 6 Μαΐου 2015) - (εξωκοινοβουλευτικός) Υπουργείο Εξωτερικών Υπουργός Εξωτερικών : Νίκος Κοτζιάς Αναπληρωτής Υπουργός ευρωπαϊκών υποθέσεων : Νίκος Χουντής- αντικαταστάθηκε στις 18 Ιουλίου 2015 από τη Σία ΑναγνωστοπούλουΑναπληρωτής Υπουργός διεθνών οικονομικών σχέσεων : Ευκλείδης Τσακαλώτος- παραιτήθηκε στις 6 Ιουλίου 2015 και η θέση έμεινε κενήΥφυπουργός Εξωτερικών : Γιάννης Αμανατίδης (από 18 Ιουλίου 2015) Υπουργείο Οικονομικών Υπουργός Οικονομικών : Γιάννης Βαρουφάκης- αντικαταστάθηκε στις 6 Ιουλίου 2015 από τον Ευκλείδη ΤσακαλώτοΑναπληρωτής Υπουργός Οικονομικών : Νάντια Βαλαβάνη- αντικαταστάθηκε στις 18 Ιουλίου 2015 από τον Τρύφωνα ΑλεξιάδηΑναπληρωτής Υπουργός Οικονομικών : Δημήτρης Μάρδας Υπουργείο Εργασίας, Κοινωνικής Ασφάλισης και Κοινωνικής Αλληλεγγύης Υπουργός Εργασίας, Κοινωνικής Ασφάλισης και Κοινωνικής Αλληλεγγύης : Παναγιώτης Σκουρλέτης- αντικαταστάθηκε στις 18 Ιουλίου 2015 από τον Γιώργος ΚατρούγκαλοΑναπληρωτής Υπουργός Κοινωνικής Ασφάλισης : Δημήτρης Στρατούλης (από 21 Μαρτίου 2015) Αναπληρωτής Υπουργός Κοινωνικής Αλληλεγγύης : Θεανώ Φωτίου Αναπληρωτής Υπουργός για την καταπολέμηση της ανεργίας: Ράνια Αντωνοπούλου Υφυπουργός Εργασίας, Κοινωνικής Ασφάλισης και Κοινωνικής Αλληλεγγύης: Παύλος Χαϊκάλης - (ΑΝΕΛ) Υπουργείο Υγείας Υπουργός Υγείας : Παναγιώτης Κουρουμπλής Αναπληρωτής Υπουργός Υγείας : Ανδρέας Ξανθός Αναπληρωτής Υπουργός Υγείας : Δημήτρης Στρατούλης- παραιτήθηκε στις 21 Μαρτίου και η θέση έμεινε κενήΥπουργός Επικρατείας : Νίκος Παππάς Υπουργός Επικρατείας για την καταπολέμηση της διαφθοράς : Παναγιώτης Νικολούδης Υπουργός Επικρατείας για το συντονισμό του κυβερνητικού έργου : Αλέκος Φλαμπουράρης Υφυπουργός Επικρατείας για το συντονισμό του κυβερνητικού έργου : Τέρενς Κουίκ Υφυπουργός στον Πρωθυπουργό και Κυβερνητικός Εκπρόσωπος : Γαβριήλ Σακελλαρίδης- αντικαταστάθηκε στις 18 Ιουλίου 2015 από την Όλγα Γεροβασίλη Η ομιλία του πρωθυπουργού Αλέξη Τσίπρα κατά την ανάγνωση των προγραμματικών δηλώσεων της κυβέρνησής του, [primeminister.gr]